CELEX: 22017D0031
Language: da
Date: 2015-07-10 00:00:00
Title: Det Blandede EØS-Udvalgs afgørelse nr. 191/2015 af 10. juli 2015 om ændring af bilag XX (Miljø) til EØS-aftalen [2017/31]

12.1.2017   
               
               
                  DA
               
               
                  Den Europæiske Unions Tidende
               
               
                  L 8/25
               
            DET BLANDEDE EØS-UDVALGS AFGØRELSE
      Nr. 191/2015
      af 10. juli 2015
      om ændring af bilag XX (Miljø) til EØS-aftalen [2017/31]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets direktiv 2008/99/EF af 19. november 2008 om strafferetlig beskyttelse af miljøet (1) skal indarbejdes i EØS-aftalen.
               
            
                  (2)
               
               
                  Direktiv 2008/99/EF dækker både handlinger, der er indarbejdet i aftalen og handlinger, der ikke er indarbejdet i EØS-aftalen.
               
            
                  (3)
               
               
                  Bilag XX til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      Følgende indsættes efter punkt 11 (Europa-Parlamentets og Rådets direktiv 2009/128/EF) i bilag XX til EØS-aftalen:
      
         
                     »lm.
                  
                  
                     
                        32008 L 0099: Europa-Parlamentets og Rådets direktiv 2008/99/EF af 19. november 2008 om strafferetlig beskyttelse af miljøet (EUT L 328 af 6.12.2008, s. 28).
                     Direktivets bestemmelser gælder i forbindelse med denne aftale med følgende tilpasning:
                     Eftersom visse EU-retsakter opført i direktiv 2008/99/EF ikke er indarbejdet i EØS-aftalen, finder alle henvisninger til disse retsakter, definitioner i disse retsakter og strafbare handlinger vedrørende aktiviteter, der er omfattet af de i direktiv 2008/99/EF omhandlede retsakter, ikke anvendelse på EFTA-landene. Disse retsakter er i øjeblikket:
                     
                                 i)
                              
                              
                                 Rådets direktiv 76/160/EØF af 8. december 1975 om kvaliteten af badevand
                              
                           
                                 ii)
                              
                              
                                 Rådets direktiv 79/409/EØF af 2. april 1979 om beskyttelse af vilde fugle
                              
                           
                                 iii)
                              
                              
                                 Rådets direktiv 92/43/EØF af 21. maj 1992 om bevaring af naturtyper samt vilde dyr og planter
                              
                           
                                 iv)
                              
                              
                                 Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling
                              
                           
                                 v)
                              
                              
                                 Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed
                              
                           
                                 vi)
                              
                              
                                 Rådets direktiv 2003/122/Euratom af 22. december 2003 om kontrol med lukkede højaktive strålekilder og ukontrollerede strålekilder
                              
                           
                                 vii)
                              
                              
                                 Europa-Parlamentets og Rådets direktiv 2006/7/EF af 15. februar 2006 om forvaltning af badevandskvalitet
                              
                           
                                 viii)
                              
                              
                                 Europa-Parlamentets og Rådets direktiv 2006/44/EF af 6. september 2006 om kvaliteten af ferskvand, der kræver beskyttelse eller forbedring for at være egnet til, at fisk kan leve deri
                              
                           
                                 ix)
                              
                              
                                 Rådets direktiv 2006/117/Euratom af 20. november 2006 om overvågning af og kontrol med overførsel af radioaktivt affald og brugt nukleart brændsel.«
                              
                           
               
      Artikel 2
      Den islandske og den norske udgave af direktiv 2008/99/EF, som offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 11. juli 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 10. juli 2015.
         
            
               På Det Blandede EØS-Udvalgs vegne
            
            Atle LEIKVOLL
            
               Formand
            
         
      
      
         (1)  EUT L 328 af 6.12.2008, s. 28.
      
         (*1)  Forfatningsmæssige krav angivet.
      
         BILAG
         
            DE KONTRAHERENDE PARTERS FÆLLES ERKLÆRING
         
         
            vedrørende Det Blandede EØS-Udvalg afgørelse nr. 191/2015 af 10. juli 2015 om indarbejdelse af Europa-Parlamentets og Rådets direktiv 2008/99/EF i EØS-aftalen
         
         
            »Europa-Parlamentets og Rådets direktiv 2008/99/EF er baseret på artikel 175 i traktaten om oprettelse af Det Europæiske Fællesskab (nu artikel 192 i TEUF) og sigter mod en effektiv beskyttelse af miljøet. Dette skal opnås gennem anvendelsen af retlige midler fastsat i strafferetten. De kontraherende parter har aftalt, at dette direktiv skal indarbejdes i EØS-aftalen. De kontraherende parter er enige om, at gennemførelsen af direktiv 2008/99/EF ikke berører EØS-aftalens anvendelsesområde, og bemærker, at efter ikrafttrædelsen af traktaten om Den Europæiske Unions funktionsmåde (TEUF) kan EU-lovgiveren fastsætte minimumsregler i medfør af artikel 83, stk. 2, i TEUF, for så vidt angår definitionen af strafbare handlinger samt straffene herfor på et givet område inden for EU's politikområder, såfremt dette »viser sig absolut nødvendig for at sikre effektiv gennemførelse af en EU-politik på et område, der er omfattet af harmoniseringsforanstaltninger«. Fremtidige lovgivningsmæssige foranstaltninger indført i medfør af artikel 83, stk. 2, vil ikke være EØS-relevante.«